אנה-סופיה רוב

אנה-סופיה רוב (באנגלית: AnnaSophia Robb; נולדה ב-8 בדצמבר 1993) היא שחקנית, זמרת ודוגמנית אמריקאית. מוכרת בשל משחקה בסרטים "צ'ארלי בממלכת השוקולד", "המירוץ להר המכשפות", "ממלכת טראביתיה", ובסדרת הטלוויזיה "יומני קארי". רוב נולדה בדנוור, קולורדו שבארצות הברית, למשפחה נוצרית אדוקה. לג'נט, מעצבת פנים ודייוויד רוב, אדריכל. נקראה "אנה סופיה" על שם סבתהּ של אמהּ. לפני שהפכה לשחקנית קולנוע, עסקה בריקוד ובהתעמלות. רוב נרשמה לאוניברסיטת ניו יורק בשנת 2014, וסיימה את לימודיה בשנת 2018 עם תואר בתיאטרון. זכתה לערוך את הופעת הבכורה שלה בגיל 10 לצידה של כוכבת הקולנוע מיה פארו בסרט הטלוויזיה "סמנתה: חופשה של ילדה אמריקאית", לצורך התפקיד צבעה רוב את שיערה לחום כהה. בשנה זו גם התארחה בסדרה "דרייק וג'וש" בערוץ ניקלודיאון. בשנת 2005 זכתה לחשיפה עולמית בזכות תפקיד שעשתה בפנטזיה המצליחה של טים ברטון "צ'ארלי בממלכת השוקולד" בתור הילדה התחרותית ויולט בורגארד. בנוסף שיחקה בתפקיד הראשי בסרט הילדים "ווין דיקסי" שזיכה אותה בביקורות אוהדות. בשנת 2007 זכתה רוב בפרס השחקנית הטובה ביותר של טקס פרסי האומנים הצעירים על הופעתה בפנטזיה "ממלכת טרביתיה" בתפקיד הילדה לסלי ברק. רוב גם שרה את הסינגל המצליח "Keep Your Mind Wide Open" מתוך פסקול הסרט. בנוסף, בשנה זו שיחקה בסרט האימה "The Reaping" (אנ') בבימויו של סטיבן הופקינס, בתפקיד הילדה המקוללת לורן מק'ונל. בשנת 2008 השתתפה בשובר הקופות "ג'אמפר" בתפקיד מילי האריס בנערותה ושיחקה בהפקתה של כוכבת הקולנוע שרליז ת'רון "סהרורית", בתור הילדה הבעייתית טרה רידי. בשנת 2009 הופיעה בסרט ההרפתקאות המדע בדיוני "המירוץ להר המכשפות" בתור הילדה שרה בעלת הכוחות הטלפתיים. בשנת 2011 זכתה רוב לביקורות טובות על הופעתה הדרמטית בסרט "גולשת בנשמה", בה שיחקה בתפקיד הגולשת המפורסמת בת'אני המילטון. בשנת 2013 כיכבה בסדרה "יומני קארי" (המבוססת על "סקס והעיר הגדולה") בתור קארי בראדשו. בנוסף, בשנה זו שיחקה בסרט "העולם על פי דנקן". בשנת 2016 שיחקה רוב את התפקיד של אליס גרין בסדרת הדרמה ההיסטורית של רשת PBS "רחוב מרסי", על מלחמת האזרחים האמריקנית. ב-2017 שבה לתפקידה בעונה השנייה. בשנת 2019 שיחקה בסדרת הדרמה "הפשע: ג'יפסי רוז" מבית Hulu בתור לייסי, בת השכנים. בפברואר 2020 הוכרז כי רוב תשחק לצד ג'קי קרוז, ג'ון מגארו, דייוויד קייד, דייוויד ג'יימס אליוט, אלון אבוטבול ומינקה קלי בסרט שצילומיו החלו "לנסקי", אודות המאפיונר היהודי מאיר לנסקי. היא תגלם את דמותה של אן לנסקי. הסרט יצא לאקרנים ב-25 ביוני 2021. מדיה וקבצים בנושא אנה-סופיה רוב בוויקישיתוף אתר האינטרנט הרשמי של אנה-סופיה רוב (באנגלית) אנה-סופיה רוב, ברשת החברתית פייסבוק אנה-סופיה רוב, ברשת החברתית אקס (טוויטר) אנה-סופיה רוב, ברשת החברתית אינסטגרם אנה-סופיה רוב, במסד הנתונים הקולנועיים IMDb (באנגלית) אנה-סופיה רוב, באתר "אידיבי", מאגר הידע העברי לקולנוע ישראלי ועולמי אנה-סופיה רוב, באתר AllMovie (באנגלית) אנה-סופיה רוב, באתר Rotten Tomatoes (באנגלית) אנה-סופיה רוב, באתר Box Office Mojo (באנגלית) אנה-סופיה רוב, באתר Metacritic (באנגלית) אנה-סופיה רוב, במסד הנתונים הקולנועיים KinoPoisk (ברוסית) אנה-סופיה רוב, באתר ספוטיפיי אנה-סופיה רוב, באתר AllMusic (באנגלית) אנה-סופיה רוב, באתר MusicBrainz (באנגלית) אנה-סופיה רוב, באתר Yandex.Music (ברוסית) אנה-סופיה רוב, באתר Discogs (באנגלית) אנה-סופיה רוב, באתר Genius אנה-סופיה רוב, באתר בילבורד (באנגלית) חן חדד, עכבר העיר אונליין, סקס בתיכון: הכירו את קארי בראדשו החדשה, באתר הארץ, 28 בפברואר 2012 D'Alessandro, Anthony (13 בפברואר 2020). "'Lansky': DC 'Titans' Actress Minka Kelly & More Join Harvey Keitel & Sam Worthington In Gangster Epic – EFM". Deadline Hollywood. נבדק ב-31 במרץ 2020. {{cite web}}: (עזרה)